Babelscape/SREDFM huggingface dataset:
Φθία

Η Φθία ήταν περιοχή της Αρχαίας Ελλάδας η οποία αναφέρεται στην ομηρική Ιλιάδα και τοποθετείται στο νοτιοανατολικό άκρο της Θεσσαλίας. Κάτοικοί της ήταν οι Μυρμιδόνες και ήταν επίσης η πατρίδα του Αχιλλέα και του Πατρόκλου.

Έχει παρατηρηθεί από ειδικούς πιθανή σχέση της ρίζας "φθι"- με το ρήμα "φθίνω/φθίω/φθινύθω". Σε συνδυασμό με τον τρόπο με τον οποίο ο Όμηρος αναφέρεται στη Φθία από το σημείο του θανάτου του Πατρόκλου και έπειτα, σχηματίζεται η εντύπωση πως πρόκειται για τον κόσμο των νεκρών. Με παρόμοιο τρόπο χρησιμοποιείται στον διάλογο του Πλάτωνα, Κρίτων, όπου ο Σωκράτης αφηγείται στον φίλο του πως, σε όνειρό του είδε μια ωραία γυναίκα να του αναγγέλλει τον επικείμενο θάνατό του: «την τρίτη μέρα θα φτάσεις στη Φθία με τα παχιά χώματα». Ανάλογη χρήση γίνεται και στην Ιφιγένεια του Ευριπίδη, στο σημείο όπου ο Αγαμέμνονας αναγγέλλει στην Κλυταιμνήστρα τον υποτιθέμενο επικείμενο γάμο της κόρης τους με τον Αχιλλέα. Στην Ανδρομάχη του Ευριπίδη ως Φθια αναφέρει τα Φάρσαλα ο μεγάλος τραγωδός ποιητής .

Κατά την αρχαιότητα, η Φθία ήταν μία από τις τρεις διαφορετικές σημασίες της λέξης "Φθιώτις" (οι άλλες δύο αφορούσαν στη μία από τις τέσσερεις ενότητες της Θεσσαλικής Τετραρχίας). Επίσης, σε κάποιες αρχαίες πηγές, υπονοείται πως η Φθία ήταν πόλη. Ωστόσο αυτή δεν είναι η επικρατέστερη άποψη σήμερα.
Βηθσαϊδά

thumb|Βηθσαϊδά
Η Βηθσαϊδά ήταν μία παράκτια πόλη επί της Βορειοανατολικής ακτής της θάλασσας (ή λίμνης) της Γαλιλαίας (ή Τιβεριάδος*). Η Βηθσαϊδά αναφέρεται στην Καινή Διαθήκη ως πατρίδα των Αγίων Αποστόλων Ανδρέα, Φιλίππου και Πέτρου.

Ολόκληρη η περιοχή ονομάζεται Γαλιλαία. Και η Τιβεριάδα είναι παράκτια πόλη στη νοτιοδυτική όμως ακτή, επειδή όμως αυτή η πόλη πήρε το όνομά της από τον Τιβέριο, τιμής ένεκεν, ονόμασαν και τη λίμνη της Γαλιλαίας, Λίμνη Τιβεριάδος.

Το όνομά της ωστόσο το πήρε απο την Βηθεσδά γνωστή και ως "Προβατική Κολυμβήθρα".
Ουνγκόλιαντ

Η Ουνγκόλιαντ ή Ανγκόλιαντ στο μύθο του Τόλκιν είναι ένα σκοτεινό πνεύμα που έμοιαζε με γιγάντια αράχνη, η οποία εμφανίζεται στο έργο του, το Σιλμαρίλλιον.

Οι γιγαντιαίες αράχνες που εμφανίζονται στα έργα του Τόλκιν, με γνωστότερη την Σέλομπ, είναι απόγονοί της.

Η προέλευσή της δεν εξηγείται. Έζησε πριν την Πρώτη Εποχή. Είχε τη μορφή τεράστιας αράχνης, αρχικά κατοικούσε νότια του Βάλινορ, είχε αιώνια πείνα για φως, και ύφαινε ιστούς από σκοτάδι.

Ο Μέλκορ της υποσχέθηκε να την ικανοποιήσει και την οδήγησε στα Δύο Δέντρα του Βάλινορ, για να τα καταστρέψει ωστε να ικανοποιήσει την πείνα της με το φως τους. Στη συνέχεια έφυγαν μαζί από το Βάλινορ προς την Ανατολή, στο Μπελέριαντ, όπου η Ουνγκόλιαντ καταβρόχθισε τους θησαυρούς που έκλεψε ο συνεργάτης της απο την ταραχή. Όταν όμως ζήτησε από τον Μέλκορ να της δώσει και τα Σίλμαριλ που είχε κλέψει, για να τα φάει κι αυτά, εκείνος αρνήθηκε και αυτή του επιτέθηκε. Οι Μπάλρογκ του Μέλκορ, ήρθαν να τον βοηθήσουν όταν άκουσαν την κραυγή του από το φρούριό του, το Ουτούμνο, και έδιωξαν την Ουγκόλιαντ μακριά, με τα μαστίγιά τους.

Μετά απ' αυτό το συμβάν η Ουγκόλιαντ έφυγε απ´ τη Μέση Γη πρός τα Νότια και από τότε περιπλανιόταν στον κόσμο. Κανείς δεν ξέρει την μοίρα της, μιας και δεν αναφέρθηκε ξανά. Λέγεται ότι η Ουνγκόλιαντ τελικά έφαγε τον εαυτό της απο την ακόρεστη λαιμαργία της.
Ορθόδοξη Εκκλησία

Ανατολική Ορθόδοξη Εκκλησία (επίσημα: Ορθόδοξη Καθολική και Αποστολική Εκκλησία) είναι ένα σύνολο τοπικών εκκλησιών, οργανωμένες ως Πατριαρχεία, αυτοκέφαλες σύνοδοι και αυτόνομες αρχιεπισκοπές, που βρίσκονται σε πλήρη κοινωνία μεταξύ τους, με πρώτο στην ιεραρχία το Οικουμενικό Πατριαρχείο Κωνσταντινουπόλεως. Αποδέχεται τις αποφάσεις των επτά Οικουμενικών Συνόδων και θεωρεί την Οικουμενική Σύνοδο ως το ανώτατο όργανο για αποφάσεις σε θέματα δόγματος και λατρείας. Επίσης αξιώνει ως αφετηρία της τον Ιησού Χριστό και τους Αποστόλους του μέσω της συνεχούς αποστολικής διαδοχής.

Ανάμεσα σ' ένα πλήθος εκκλησιών και θρησκευτικών κοινοτήτων που αποτελούν τον Χριστιανισμό, οι αριθμητικά μεγαλύτερες είναι η Καθολική Εκκλησία, η Ορθόδοξη Εκκλησία και οι Προτεσταντικές Εκκλησίες και Ομολογίες.

Τα πλέον αξιοσημείωτα χαρακτηριστικά της Ορθοδοξίας είναι η πλούσια λειτουργική ζωή της και, όπως διδάσκει, η αφοσίωσή της στην αποστολική παράδοση. Θεωρείται από τους Ορθόδοξους Χριστιανούς ότι η Εκκλησία τους έχει διατηρήσει την παράδοση και τη διαδοχή της αρχαίας Εκκλησίας στην πληρότητά της έναντι άλλων χριστιανικών ομολογιών, οι οποίες έχουν απομακρυνθεί από την κοινή εκκλησιαστική παράδοση των πρώτων 10 αιώνων. Σήμερα το άθροισμα των Ορθοδόξων Εκκλησιών υπολογίζεται σε 300 περίπου εκατομμύρια Χριστιανούς που ακολουθούν την πίστη και τις πρακτικές που καθορίστηκαν από τις επτά Οικουμενικές Συνόδους και άλλες οικουμενικού χαρακτήρα συνόδους. Οι όροι "ορθόδοξος" - "ορθοδοξία" έχουν χρησιμοποιηθεί παραδοσιακά, στον ελληνόφωνο χριστιανικό κόσμο, προκειμένου να υποδείξουν τις κοινότητες, ή τα άτομα, που διατήρησαν την αληθινή πίστη (όπως καθορίζεται από τις Οικουμενικές Συνόδους), σε αντιδιαστολή με εκείνους που κηρύχτηκαν αιρετικοί. Ο επίσημος προσδιορισμός της Εκκλησίας στα λειτουργικά και κανονικά κείμενά της είναι "«Ορθόδοξη Καθολική και Αποστολική Εκκλησία»".
Δυναστεία των Δουκών

Η Δυναστεία των Δουκών ήταν αυτοκρατορική δυναστεία που κυβέρνησε την Βυζαντινή αυτοκρατορία 28 χρόνια (1059 - 1087), το όνομα της προέρχεται από τον Λατινικό τίτλο «dux» που μεταφράζεται "ηγέτης" ή "στρατηγός". Ένας κλάδος της οικογένειας, οι Κομνηνοδούκες, κυβέρνησε από τον 13ο αιώνα το Δεσποτάτο της Ηπείρου και την Θεσσαλία. Το επώνυμο Δούκας εμφανίζεται με πολλές παραλλαγές στο Βυζάντιο μετά τον 12ο αιώνα.

Η καταγωγή της οικογένειας είναι ασαφής, οι ιστορικοί αναγνωρίζουν πολλές οικογένειες με το επώνυμο Δούκας που δεν είναι απαραίτητο να έχουν μεταξύ τους συγγένεια. Ο ιστορικός Δημήτριος Ι. Πολέμης γράφει "Θα ήταν λάθος να θεωρήσουμε ε ότι όλες αυτές οι ομάδες ανθρώπων που χαρακτηρίζονται με το επίθετο Δούκας αποτελούν μία μεγάλη οικογένεια".
Νίκος Καββαδίας

Ο Νίκος Καββαδίας (11 Ιανουαρίου 1910 - 10 Φεβρουαρίου 1975) ήταν Έλληνας ποιητής, πεζογράφος, μεταφραστής και ναυτικός.
Σωκράτης Μάλαμας

Ο Σωκράτης Μάλαμας (Συκιά Χαλκιδικής, 29 Σεπτεμβρίου 1957) είναι Έλληνας τραγουδοποιός, τραγουδιστής και κιθαρίστας. Είναι ένας από τους πιο γνωστούς Έλληνες συνθέτες και ερμηνευτές και ένα από τα πιο χαρακτηριστικά παραδείγματα του λεγόμενου έντεχνου τραγουδιού.
Σταύρωση

thumb|424x424px|Η Σταύρωση 1711,Ιωάννης Μόσκος "ΠΟΙΗΜΑ ΙΩΑΝΝΟΥ ΜΟΣΚΟΥ ΑΨΙΑ΄ , Μνήσθητί μου Κύριε εν τη Βασιλεία σου"
Σταύρωση είναι η μέθοδος εκτέλεσης επί σταυρού μέσω κρεμάσματος ή καθήλωσης. Με κεφαλαίο Σ (Σταύρωση) αναφέρεται στην εκτέλεση του Ιησού Χριστού μέσω καθήλωσης σε σταυρό πάνω στον λόφο του Γολγοθά στην Ιερουσαλήμ ("βλ. λήμμα": Ο Σταυρός του Ιησού Χριστού).<br>
Επίσης, στους αρχαίους χρόνους, "σταύρωση" σήμαινε και τοποθέτηση πασσάλων σε μορφή περίφραξης ("Θουκ. 7.25.7").
Στέπα

350px|thumb|Στέπα στο δυτικό Καζακστάν, αρχές ανοίξεως

Η λέξη στέπα προέρχεται από τη ρωσική λέξη «Степь» (προφέρεται στιεπ) που με τη σειρά της προέρχεται από τη λατινική λέξη stipa που σημαίνει «κοτσάνι» και χαρακτηρίζει τις απέραντες ξηρές και κρύες εκτάσεις που εκτείνονται από το Βόλγα μέχρι τη Μαντζουρία, στο νότιο τμήμα της Σιβηρίας. Ως στέπα χαρακτηρίζονται και οι εκτάσεις ανατολικά των Βραχωδών ορέων στις ΗΠΑ.

Η στέπα καλύπτεται από συστάδες χλόης ανά διαστήματα, λόγω του λιγοστού διαθέσιμου νερού (μέση βροχόπτωση της στέπας: 200-800 χιλιοστά ετησίως) και έχει ελάχιστα φυτά με ξυλώδη κορμό (εκτός από αυτά στις όχθες ποταμών).

Το κλίμα της στέπας είναι εξαιρετικά σκληρό, με μεγάλους, κρύους και ανεμοδαρμένους χειμώνες καθώς και ξηρά και πολύ ζεστά καλοκαίρια. Στη Μογγολία η στέπα είναι χιονισμένη κατά μέσο όρο 160 μέρες το χρόνο.

Οι στέπες συνήθως χαρακτηρίζονται από ημι-άνυδρες εκτάσεις και ηπειρωτικό κλίμα. Ακραίες θερμοκρασίες μπορεί να καταγραφούν το καλοκαίρι μέχρι 45 °C (113 °F) και το χειμώνα, -55 °C (-67 °F). Εκτός από αυτή την μεγάλη διαφορά ανάμεσα στο καλοκαίρι και τον χειμώνα, οι διαφορές ανάμεσα στην μέρα και την νύχτα είναι επίσης πολύ μεγάλες. Στα υψίπεδα της Μογγολίας, μπορεί να φτάσει 30 °C (86 °F) την μέρα και κάτω από τους 0 °C (κάτω από τους 32 °F) την ίδια νύχτα.
Σινώπη

Η Σινώπη (τουρκικά: "Sinop") είναι παραλιακή πόλη της βόρειας Τουρκίας, στις ακτές του Εύξεινου Πόντου. Κατά την τελευταία απογραφή (2012) είχε 38.571 κατοίκους.
Μεγαλόπολη

Η Μεγαλόπολη είναι κωμόπολη της Αρκαδίας, έδρα του ομώνυμου δήμου και πρωτεύουσα της τέως επαρχίας Μεγαλόπολης. Είναι χτισμένη στο ομώνυμο οροπέδιο σε υψόμετρο 430 μέτρων. Ο πληθυσμός της είναι 5.779 κάτοικοι σύμφωνα με την απογραφή του 2011, περιλαμβάνοντας και το Ορέστειον. Στην περιοχή βρίσκονται μεγάλα αποθέματα λιγνίτη, τα μεγαλύτερα στην Ελλάδα μετά της Πτολεμαΐδας.
Λίμα

Η Λίμα είναι η πρωτεύουσα και η μεγαλύτερη πόλη του Περού. Είναι το πολιτικό, πολιτιστικό, οικονομικό και βιομηχανικό κέντρο της χώρας. Επίσης, είναι η πέμπτη μεγαλύτερη σε πληθυσμό πόλη στη Λατινική Αμερική, μετά την Πόλη του Μεξικού, το Σάο Πάολο, το Μπουένος Άιρες και το Ρίο ντε Τζανέιρο.

Η πόλη βρίσκεται σε μια κοιλάδα την οποία διασχίζει ο ποταμός Ρίμακ (Rímac), στην ερημική ακτή της χώρας και δίπλα στο λιμένα του Ειρηνικού Καγιάο ("Callao"). Ιδρύθηκε από τον Ισπανό κατακτητή Φρανσίσκο Πισάρρο (Francisco Pizarro). Είναι γνωστή και ως «Πόλη των Βασιλέων», αφού για περισσότερους από τρεις αιώνες υπήρξε η σημαντικότερη πόλη στη Νότια Αμερική. Στη Λίμα σήμερα κατοικεί περίπου το ένα τρίτο του πληθυσμού του Περού. Η μητροπολιτική περιοχή καλύπτει και το λιμένα Καγιάο.
Μιχαήλ Ζ΄ Δούκας

Ο Μιχαήλ Ζ΄ Δούκας, ο λεγόμενος "Παραπινάκης" (Κωνσταντινούπολη, περί το 1050 – 1090) από τη Δυναστεία των Δουκών ήταν Βυζαντινός αυτοκράτορας (1071 - 1078) από την Δυναστεία των Δουκών, κατόπιν παραιτήθηκε και έγινε για λίγο Μητροπολίτης Εφέσου.
Φρύγες

[[Οπλίτης|Οπλίτες]] της Φρυγίας.

Φρύγες ονομάζονταν οι κάτοικοι της Φρυγίας, (στον ενικό: ο Φρυξ, του Φρυγός). Ήταν αρχαίος ινδο-ευρωπαϊκός λαός που κατέλαβε τη δυτικοκεντρική Μικρά Ασία μετά την κατάρρευση των Χετταίων. Το βασίλειό τους το ίδρυσαν περί τα μέσα της 2ης χιλιετίας προς τη 1η χιλιετία π.Χ. για να κατακτηθούν έπειτα από τους Λυδούς. Έκτοτε δεν κατάφεραν να ανακτήσουν την ανεξαρτησία τους.
Κύθνος

Η Κύθνος είναι νησί των Δυτικών Κυκλάδων ανάμεσα στην Κέα και τη Σέριφο. Απέχει 56 ναυτικά μίλια (104 χλμ.) από το λιμάνι του Πειραιά και 2 ώρες από το λιμάνι του Λαυρίου. Ονομάζεται και Θερμιά (τα Θερμιά), τουλάχιστον από τον 12ο αιώνα οπότε και αναφέρεται «Επισκοπή Κέας και Θερμίων». Το όνομα αυτό οφείλεται στην ύπαρξη θερμών πηγών, οι οποίες βρίσκονται στον όρμο των Λουτρών. Τα λουτρά της Κύθνου λέγεται ότι απολάμβανε και ο βασιλιάς 'Οθωνας και η βασίλισσα Αμαλία του Ολδεμβούργου. Σύμφωνα με την απογραφή του 2011 ο πληθυσμός του νησιού ανέρχεται 1456 μόνιμους κατοίκους. Στις άμεσα προηγούμενες απογραφές του 1991 και του 2001 το νησί είχε 1632 και 1608 μόνιμους κατοίκους αντίστοιχα.
Σαμαρίνα

Η Σαμαρίνα είναι χωριό του νομού Γρεβενών της Μακεδονίας και, πριν την ένταξή της στον Δήμο Γρεβενών με το πρόγραμμα Καλλικράτης, αποτελούσε ομώνυμη κοινότητα. Βρίσκεται στη βόρεια Πίνδο στις ανατολικές πλαγιές του Σμόλικα σε υψόμετρο 1.450 μέτρων. Θεωρείται το ψηλότερο χωριό της Ελλάδας αλλά και των Βαλκανίων.

Οι μόνιμοι κάτοικοί της, που τον χειμώνα παραχειμάζουν σε χαμηλότερους τόπους της Θεσσαλίας και της Μακεδονίας, είναι στο μεγαλύτερό τους μέρος Βλάχοι. Κύρια απασχόληση των κατοίκων της είναι η κτηνοτροφία, η υλοτομία και ο τουρισμός. Οι γυναίκες υφαίνουν χοντρά μάλλινα υφάσματα, κουβέρτες και χαλιά.
Gajim

:"Το Gajim δεν πρέπει να μπερδεύεται με το Gaim, ένα άλλο πρόγραμμα άμεσης επικοινωνίας"
Το Gajim είναι ένα ελεύθερο πρόγραμμα πελάτης άμεσης επικοινωνίας για το πρωτόκολλο Jabber (XMPP) γραμμένο σε GTK. Τρέχει σε GNU/Linux, BSD και Microsoft Windows.
Αρχιδιάκονος

Αρχιδιάκονος είναι θρησκευτικός τίτλος επί του κατωτέρου χριστιανικού ιερατικού βαθμού του διακόνου, παλαιό αξίωμα και σήμερα απλός τιμητικός τίτλος σε διακόνους που υπηρετούν πλησίον Επισκόπων. Οι Αρχιδιάκονοι, που καλούνταν και Πρωτοδιάκονοι ή Ηγούμενοι των Διακόνων ή Μεγάλοι Διάκονοι παλαιότερα, είχαν πλήθος καθηκόντων κυρίως διοικητικών. Σήμερα τέτοια καθήκοντα διατηρεί μόνο ο Μέγας Αρχιδιάκονος του Οικουμενικού Πατριαρχείου. Σε όλες τις Μητροπόλεις μπορεί να δίδεται τιμητικά αυτός ο τίτλος στον αρχαιότερο Διάκονο της Μητρόπολης η στον υπηρετούντα παρά τον Μητροπολίτη ή και ακόμη στον υπηρετούντα στο Καθεδρικό Ι. Ναό της Μητροπόλεως. Ο Αρχιδιάκονοι προσαγορεύονται ως λόγιοι Διάκονοι: "Ιερολογιώτατος".
Φάρσαλα

Το [[ανάγλυφο από τα Φάρσαλα (Μουσείο του Λούβρου αρ. Ma 701)|ανάγλυφο των Φαρσάλων]], ένα από τα αρχαιότερα τεκμήρια ελληνικής τέχνης. (Μουσείο του Λούβρου αρ. Ma 701)μικρογραφία|Η πλατεία Λαού στα Φάρσαλα, χιονισμένη.
Η [[Μάχη των Φαρσάλων (1897)|Μάχη των Φαρσάλων]] από τον [[Γεώργιος Ροϊλός|Γεώργιο Ροϊλό]] (1867-1928).
thumb|150px|Αρχαίο ημίδραχμο των Φαρσάλων, 5ος αι. π.Χ.Τα Φάρσαλα είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκουν στην Κοινότητα Φαρσάλων, της Δημοτικής Ενότητας Φαρσάλων και υπάγονται στον Δήμο Φαρσάλων.
5ος αιώνας π.Χ.

2η χιλιετία π.Χ. | 1η χιλιετία π.Χ. | 1η χιλιετία μ.Χ.<br>
7ος αιώνας π.Χ. | 6ος αιώνας π.Χ.| 5ος αιώνας π.Χ. | 4ος αιώνας π.Χ. | 3ος αιώνας π.Χ.

Ο 5ος αιώνας π.Χ. αρχίζει στις 1 Ιανουαρίου 500 π.Χ. και τελειώνει στις 31 Δεκεμβρίου 401 π.Χ.
6ος αιώνας π.Χ.

2η χιλιετία π.Χ. | 1η χιλιετία π.Χ. | 1η χιλιετία μ.Χ.<br>
8ος αιώνας π.Χ. | 7ος αιώνας π.Χ.| 6ος αιώνας π.Χ. | 5ος αιώνας π.Χ. | 4ος αιώνας π.Χ.

Ο 6ος αιώνας π.Χ. αρχίζει στις 1 Ιανουαρίου 600 π.Χ. και τελειώνει στις 31 Δεκεμβρίου 501 π.Χ.
3ος αιώνας π.Χ.

2η χιλιετία π.Χ. | 1η χιλιετία π.Χ. | 1η χιλιετία μ.Χ.<br>
5ος αιώνας π.Χ. | 4ος αιώνας π.Χ.| 3ος αιώνας π.Χ. | 2ος αιώνας π.Χ. | 1ος αιώνας π.Χ.

Ο 3ος αιώνας π.Χ. αρχίζει στις 1 Ιανουαρίου 300 π.Χ. και τελειώνει στις 31 Δεκεμβρίου 201 π.Χ..
1ος αιώνας π.Χ.

2η χιλιετία π.Χ. | 1η χιλιετία π.Χ. | 1η χιλιετία μ.Χ.
3ος αιώνας π.Χ. | 2ος αιώνας π.Χ.| 1ος αιώνας π.Χ. | 1ος αιώνας μ.Χ. | 2ος αιώνας μ.Χ.

Ο 1ος αιώνας π.Χ. αρχίζει στις 1 Ιανουαρίου 100 π.Χ. και τελειώνει στις 31 Δεκεμβρίου 1 π.Χ..
2ος αιώνας π.Χ.

2η χιλιετία π.Χ. | 1η χιλιετία π.Χ. | 1η χιλιετία μ.Χ.<br>
4ος αιώνας π.Χ. | 3ος αιώνας π.Χ.| 2ος αιώνας π.Χ. | 1ος αιώνας π.Χ. | 1ος αιώνας μ.Χ.

Ο 2ος αιώνας π.Χ. αρχίζει στις 1 Ιανουαρίου 200 π.Χ. και τελειώνει στις 31 Δεκεμβρίου 101 π.Χ..
1ος αιώνας

1η χιλιετία π.Χ. | 1η χιλιετία μ.Χ. | 2η χιλιετία μ.Χ.<br>
2ος αιώνας π.Χ. | 1ος αιώνας π.Χ.| 1ος αιώνας μ.Χ. | 2ος αιώνας μ.Χ. | 3ος αιώνας μ.Χ.
2ος αιώνας

1η χιλιετία π.Χ. | 1η χιλιετία μ.Χ. | 2η χιλιετία μ.Χ.<br>
1ος αιώνας π.Χ. | 1ος αιώνας μ.Χ.| 2ος αιώνας μ.Χ. | 3ος αιώνας μ.Χ. | 4ος αιώνας μ.Χ.
Αρχιεπίσκοπος Σπυρίδων

Ο Αρχιεπίσκοπος Σπυρίδων Βλάχος (1873- 21 Μαρτίου 1956) υπήρξε ιεράρχης και Αρχιεπίσκοπος Αθηνών και πάσης Ελλάδος την περίοδο 1949 - 1956. Γεννήθηκε στη Χηλή της Βιθυνίας Μικράς Ασίας και καταγόταν από τον οικισμό Ρουψιά του Πωγωνίου.
Ιστορία μιας κάλπικης λίρας

Το Ιστορία μιας κάλπικης λίρας (γνωστή ως Η Κάλπικη Λίρα) είναι ελληνική ηθογραφική σπονδυλωτή ταινία του 1955, με κωμική, αισθηματική και δραματική διάθεση. Η παραγωγή είναι της Ανζερβός και τη σκηνοθεσία υπογράφει ο Γιώργος Τζαβέλλας, σε δικό του σενάριο. Πρωταγωνιστούν οι Βασίλης Λογοθετίδης, Ίλια Λιβυκού, Ορέστης Μακρής, Μίμης Φωτόπουλος, Σπεράντζα Βρανά, Δημήτρης Χορν και Έλλη Λαμπέτη. Πρόκειται για την πρώτη ελληνική ταινία με διεθνή επιτυχία, και η οποία θεωρείται μία από τις καλύτερες ελληνικές ταινίες όλων των εποχών.

Η υπόθεση αφορά μία λίρα κάλπικη, η οποία δημιουργήθηκε από τον πρωταγωνιστή της πρώτης από τις τέσσερις ιστορίες δηλαδή τον Ανάργυρο (Βασίλης Λογοθετίδης), που όμως δεν καταφέρνει να προσφέρει στους κατόχους της εκείνα που ονειρεύονται, δηλαδή, τα πλούτη. Αποτελεί μια ηθογραφία της κοινωνίας του '50 με την ιδιαίτερη οπτική γωνία του σκηνοθέτη Γιώργου Τζαβέλλα.

Η ταινία αποτελεί παράδειγμα σπονδυλωτής άρθρωσης, και την πρώτη τέτοια του ελληνικού κινηματογράφου, που αφορά 4 ιδιαίτερες μικρές ιστορίες με κοινό στοιχείο μια κάλπικη λίρα που μεταφέρεται από τη μία ιστορία στην άλλη. Στην ταινία υπάρχει αφηγητής, που συνδέει τις 4 αυτές ιστορίες, ο οποίος και κλείνει την ταινία με τη φράση: «"κάλπικη" "δεν είναι η λίρα σε αυτή την ιστορία... κάλπικο είναι, γενικά, το χρήμα..."» , που αποτελεί και το κεντρικό νόημα όλου του έργου, ότι δηλαδή η μονομανής επιδίωξη του πλούτου οδηγεί με τον ένα ή τον άλλο τρόπο — και με όλους τους διάφορους χαρακτήρες των ανθρώπων — σε μια κάλπικη ζωή.
Πρωτόκολλο Μεταφοράς Αρχείων

Το Πρωτόκολλο Μεταφοράς Αρχείων (Αγγλ. "File Transfer Protocol (FTP)") είναι ένα ευρέως χρησιμοποιούμενο πρωτόκολλο σε δίκτυα τα οποία υποστηρίζουν το πρωτόκολλο TCP/IP (δίκτυα όπως το διαδίκτυο ή εσωτερικά δίκτυα). Ο υπολογιστής που φιλοξενεί πρόγραμμα-πελάτη FTP μόλις συνδεθεί με το διακομιστή μπορεί να εκτελέσει ένα πλήθος διεργασιών όπως αποστολή αρχείων από και προς το διακομιστή, μετονομασία ή διαγραφή αρχείων στον διακομιστή κ.ο.κ. Το πρωτόκολλο είναι ένα ανοιχτό πρότυπο. Είναι δυνατό κάθε υπολογιστής που είναι συνδεδεμένος σε ένα δίκτυο, να διαχειρίζεται αρχεία σε ένα άλλο υπολογιστή του δικτύου, ακόμη και εάν ο δεύτερος διαθέτει διαφορετικό λειτουργικό σύστημα.
Καταονία

Η Καταονία ήταν πεδινή χώρα της Μικράς Ασίας ανατολικά της Μελιτηνής, μεταξύ του Αντιταύρου όρους και του Αμανού όρους προς τη Συρία. Διαρρέεται από τους ποταμούς Σάρρο, Πύραμο και Καρμάλα. Πολύ αρχαιότερα Καταονία ονομαζόταν και η περί του όπους Ταύρου Καππαδοκία περιλαμβανομένης και της Μελιτηνής. Το όνομά της οφείλεται στους κατοίκους της τους Καταονείς. Κυριότερη πόλη ήταν τα Κόμανα.

Το 280 π.Χ. ο Μιθριδάτης Γ' ανέκτησε αυτή από το κράτος των Σελευκιδών και την ένωσε με τη μεγάλη Καππαδοκία της οποίας και απετέλεσε διοικητικά μία από τις 10 επαρχίες της. Επί ρωμαϊκής κατάκτησης ταυτίσθηκε με τη Μελιτηνή και επί Βυζαντινών χρόνων αποτέλεσε κατά μεγάλο μέρος το Θέμα Λυκανδού. Βραδύτερα τον Ι' αι. αφού κατακτήθηκε από τους Άραβες ονομάστηκε Σαρακηνή.

Σήμερα μεγάλο μέρος αυτής αποτελεί τη Διοίκηση του Καζάν υπαγόμενη στο νομό των Αδάνων.
Μέχρι το 1922 κατοικείτο κατά το πλείστον από Έλληνες και Αρμένιους οι οποίοι το 1923 προσέφυγαν στη Συρία και Ελλάδα.

Εκκλησιαστικά η περιοχή υπαγόταν στο Πατριαρχείο Αντιοχείας και αποτελούσε τη Μητρόπολη της Ειρηνουπόλεως.

Κατηγορία:Γεωγραφία της Βυζαντινής Αυτοκρατορίας
Αρχαιολογικό Μουσείο Άμφισσας

Το Αρχαιολογικό Μουσείο Άμφισσας βρίσκεται στην Άμφισσα και είναι το Μουσείο το οποίο στεγάζει νομισματικές συλλογές και αρχαιολογικά ευρήματα από την περιοχή της Φωκίδας και της Ελλάδας γενικότερα.
Οικονομικό Πανεπιστήμιο Αθηνών

Το Οικονομικό Πανεπιστήμιο Αθηνών (ΟΠΑ) είναι δημόσιο πανεπιστημιακό ίδρυμα το οποίο θεραπεύει τα γνωστικά επιστημονικά αντικείμενα των Οικονομικών και της Διοίκησης Επιχειρήσεων, με έδρα στην Αθήνα. Καλύπτει ένα ευρύ φάσμα γνωστικών αντικειμένων στατιστικής, λογιστικής και χρηματοοικονομικών, πληροφορικής και ευρωπαϊκών σπουδών, λειτουργώντας σε προπτυχιακό, μεταπτυχιακό και διδακτορικό επίπεδο και προωθώντας παράλληλα την έρευνα.

Το Ο.Π.Α. ιδρύθηκε το 1920 ως "Εμπορική Ακαδημία Αθηνών" και είναι το αρχαιότερο πανεπιστημιακό ίδρυμα της Ελλάδας στον χώρο των οικονομικών σπουδών.

Το ίδρυμα δέχεται κατά μέσο όρο 3.000 φοιτητές ανά έτος, εκ των οποίων οι 1.800 προπτυχιακοί και 1.200 μεταπτυχιακοί. Τα τελευταία χρόνια επεκτείνει τις κτιριακές του εγκαταστάσεις πλησίον του Πεδίον του Άρεως και είναι άμεσα προσβάσιμες από την οδό Πατησίων και το Σταθμό Βικτώρια.
Ράγκναροκ

Στη Σκανδιναβική μυθολογία το Ράγκναροκ επίσης Ράκναροκ ("Ragnarok" στα δανικά, "Ragnarök -Ραγκναρέκ-" στα σουηδικά, "Ragnarök -Ράγναρωκ-" στα αρχαία σκανδιναβικά) σημαίνει "η μοίρα των θεών" και είναι η μάχη του τέλους του κόσμου. Υποτίθεται πως θα διεξαχθεί μεταξύ των θεών - δηλαδή τους Αισίρους (Æsir) και Βανίρους (Vanir), των οποίων ηγείται ο Όντιν -και των κακών- δηλαδή των γιγάντων της φωτιάς, των Γιοτούν (Yotun) και άλλων τεράτων, των οποίων θα ηγείται ο Λόκι.

Το αποτέλεσμα της μάχης θα είναι καταστροφικό όχι μόνο για τους περισσότερους θεούς, τους γίγαντες και τα τέρατα, αλλά και για ολόκληρο το σύμπαν. Το Ράγκναροκ θα ξεκινήσει με φυσικές καταστροφές, οι οποίες σύντομα θα οδηγήσουν σε έναν απίστευτα βαρύ χειμώνα που θα διαρκέσει τρία χρόνια, χωρίς να παρεμβληθεί ούτε ένα καλοκαίρι (γνωστός ως "Fimbulvinter" = μεγάλος χειμώνας, στα σημερινά αγγλικά αναφέρεται ως "Fimbulwinter"), και με το χιόνι να έρχεται διαρκώς από όλες τις κατευθύνσεις. Έπειτα οι θεοί θα πολεμήσουν τους γίγαντες και τα τέρατα του χάους. Η μάχη θα καταλήξει σε μια πυρκαγιά που θα κάψει ολόκληρο το σύμπαν, και η Γη θα βυθιστεί στη θάλασσα. Μια νέα Γη θα αναδυθεί και θα κατοικηθεί από όσους θεούς επιζήσουν και ένα ζευγάρι ανθρώπους.
Γκιγιώμ Απολλιναίρ

Ο Γκιγιώμ Απολλιναίρ ("Guillaume Apollinaire", 25 Αυγούστου 1880 – 9 Νοεμβρίου 1918) ήταν Γάλλος ποιητής, συγγραφέας και κριτικός τέχνης.
Θωρ

:"Αυτό το λήμμα αφορά τον Θεό της Σκανδιναβικής λογοτεχνίας. Για άλλες χρήσεις, δείτε: Thor (αποσαφήνιση)"
Ο Θωρ ("Thor" ή στα γερμανικά "Donar/Donner", στα αρχαία σκανδιναβικά "Þórr", "Θορρ") είναι ο κοκκινομάλλης και γενειοφόρος θεός του κεραυνού και της αστραπής στη Γερμανική και Σκανδιναβική μυθολογία. Είναι γιος του Οντίν και της Γιορντ. Ενώ ο Οντιν είναι θεός των ισχυρών και αριστοκρατικός, ο Θωρ είναι περισσότερο ένας κοινός άντρας, που συχνά συνασπίζεται με τους ανθρώπους εναντίον άλλων θεών.

Κατά τη διάρκεια του Ράγκναροκ ο Θωρ θα σκοτώσει τον Γιόρμουνγκαντ (Jormungand) αλλά θα πεθάνει από το δηλητήριο του.
Αστρολογία

Ως αστρολόγος ορίζεται, κατά γενική έννοια, όποιος παρατηρεί και μελετά τα ουράνια σώματα για να ερμηνεύσει τις επιδράσεις τους στις ανθρώπινες ζωές. Η μελέτη αυτή γίνεται κυρίως με καταγραφή των ουράνιων σωμάτων στο ζωδιακό κύκλο και τη δημιουργία ωροσκοπίων. Ο αστρολόγος μετασχηματίζει τις αστρονομικές πληροφορίες σε αστρολογικές, όπως ζωδιακές θέσεις και όψεις των πλανητών.

Η αστρολογία είναι μια τέχνη με μακραίωνη παράδοση και σήμερα αναγνωρίζεται ως ψευδοεπιστήμη, παραεπιστήμη ή απλή προκατάληψη μιας και απέτυχε επανειλημμένα να αποδείξει την αξία της σε αριθμό ελεγχόμενων μελετών. Επιστήμονες όπως ο ψυχολόγος Καρλ Γκούσταβ Γιουνγκ, διερεύνησαν την αστρολογία στα πλαίσια της υπόθεσης μη αιτιατών αρχών, (π.χ. συγχρονικότητα). Έχουν πραγματοποιηθεί πολλαπλές επιστημονικές δοκιμές σχετικά με τη φερεγγυότητα της αστρολογίας, και ουδέποτε ευρέθη αποδεικτικό στοιχείο που να υποστηρίζει είτε τις θέσεις ή τα δήθεν αποτελέσματα που περιγράφονται στην αστρολογική παράδοση. Επιπλέον, δεν υπάρχει προτεινόμενος μηχανισμός δράσης μέσω του οποίου οι θέσεις και οι κινήσεις των άστρων και των πλανητών θα μπορούσαν να επηρεάσουν τους ανθρώπους και τα γεγονότα στη Γη που να μην αντιφάσκει πως με τις βασικές πτυχές της βιολογίας και της φυσικής. Πάραυτα, η Αστρολογία εξακολουθεί να καταλαμβάνει ένα μεγάλο μερίδιο από ανθρώπους που συνεχίζουν να την πιστεύουν και να την ακολουθούν. Με ένα πλήθος δημοσιευμάτων, περιοδικών και εκπομπών τηλεοπτικών και μη, συνεχίζει να επιβιώνει στην καθημερινότητα μας. Παρόλα αυτά η Αστρολογία δεν λαμβάνεται σοβαρά υπόψη από τις ακαδημαϊκές ή επιστημονικές κοινότητες.

Η Αστρολογία δεν πρέπει να συγχέεται με την Αστρονομία, την επιστημονική μελέτη των ουρανίων σωμάτων. Αν και έχουν κοινές ρίζες στην εποχή των Βαβυλωνίων και Αιγυπτίων αστροπαρατηρητών, η αστρονομία έχει προοδεύσει σε κοινώς αποδεκτή επιστήμη, ενώ η αστρολογία όχι.
Σιντ Βίσιους

Ο Τζον Σάιμον Ρίτσι (John Simon Ritchie), ευρύτερα γνωστός ως Σιντ Βίσιους (Sid Vicious, Λονδίνο, 10 Μαΐου 1957 - Νέα Υόρκη, 2 Φεβρουαρίου 1979), ήταν Άγγλος μουσικός της πανκ, μπασίστας των Sex Pistols.

Ο Βίσιους έγινε μέλος των Sex Pistols στις αρχές του 1977 ως αντικαταστάτης του Glen Matlcok, ο οποίος είχε χάσει την εμπιστοσύνη της υπόλοιπης μπάντας. Λόγω της ενδοφλέβιας χρήσης ναρκωτικών ουσιών, ο Βίσιους νοσηλεύτηκε με Ηπατίτιδα κατά τη διάρκεια των ηχογραφήσεων του πρώτου άλμπουμ των Sex Pistols με τίτλο Never Mind the Bollocks. Ως συνέπεια, το μπάσο του Βίσιους ακούγεται αποσπασματικά σε ένα μόνο τραγούδι από το "Never Mind the Bollocks". Ο Βίσιους αργότερα έκανε την εμφάνισή του ως τραγουδιστής στο συγκρότημα, ερμηνεύοντας τρία κόβερ, για το σάουντρακ του "The Great Rock 'n' Roll Swindle" , ενός μυθοπλαστικού ντοκιμαντέρ για τους Sex Pistols. Παραγωγοί του ντοκιμαντέρ ήταν ο πρώην μάνατζερ του συγκροτήματος, Malcolm McLaren, και ο σκηνοθέτης Julien Temple.

Κατά τη διάρκεια της σύντομης και χαοτικής ανόδου των Sex Pistols, ο Βίσιους γνώρισε την μάνατζερ Nancy Spungen, η οποία θα γινόταν η κοπέλα του. Η Νάνσυ και ο Βίσιους δημιούργησαν μια καταστροφική αλληλοεξάρτηση με βάση τη χρήση ναρκωτικών. Η αποκορύφωση ήταν ο θάνατος της Νάνσυ από μαχαίρι, ενώ έμενε στο ξενοδοχείο Chelsea, στο Μανχάταν, με τον Βίσιους. Ο Βίσιους απελευθερώθηκε με εγγύηση όντας κύριος ύποπτος για το θάνατο της Νάνσυ. Συνελήφθη λίγο αργότερα για επίθεση εναντίον του Todd Smith, αδερφού της Patti Smith, σε νυχτερινό κλαμπ, και μπήκε για αποτοξίνωση στο Riker's Island.Η απελευθέρωση του Βίσους από τη φυλακή γιορτάστηκε με ένα πάρτι από την μητέρα του στο σπίτι της κοπέλας του στο χωριό Greenwich, στο οποίο παρευρέθηκε ο μπασίστας των Misfits, Jerry Only. Η μητέρα του Βίσιους τον προμήθευε από μικρή ηλικία με ναρκωτικά και σύνεργα χρήσης ουσιών, ενώ το ίδιο βράδυ τον βοήθησε να προμηθευτεί ηρωίνη. Ο Βίσιους πέθανε στον ύπνο του το ίδιο βράδυ από υπερβολική δόση. Μετά από τον θάνατο του Βίσιους, συγκεντρώθηκε μια συλλογή από ζωντανό υλικό ηχογραφημένο κατά τη διάρκεια της σύντομης σόλο καριέρας του και κυκλοφόρησε με τον τίτλο Sid Sings.
Sid Vicious:
Γκαμάλ Άμπντελ Νάσερ

Ο Γκαμάλ Άμπντελ Νάσερ (15 Ιανουαρίου 1918 - 28 Σεπτεμβρίου 1970) ήταν ο δεύτερος πρόεδρος της Αιγύπτου, υπηρετώντας από το 1956 μέχρι το θάνατό του. Ο Νάσερ ηγήθηκε της ανατροπής της μοναρχίας το 1952 και εισήγαγε εκτεταμένες μεταρρυθμίσεις το επόμενο έτος. Μετά από μία απόπειρα κατά της ζωής του το 1954 από μέλος της Μουσουλμανικής Αδελφότητας, διέλυσε την οργάνωση, έθεσε τον πρόεδρο Μουχάμαντ Ναγκίμπ σε κατ' οίκον περιορισμό και ανέλαβε την εξουσία, γινόμενος επίσημα πρόεδρος τον Ιούνιο του 1956.

Η δημοτικότητα του Νάσερ στην Αίγυπτο και στον αραβικό κόσμο ανέβηκε στα ύψη μετά την κρατικοποίηση της Διώρυγας του Σουέζ και την πολιτική του νίκη στην επακόλουθη Κρίση του Σουέζ. Ζήτησε υπό την κυβέρνησή του να αυξηθεί η ενότητα των αραβικών κρατών, η οποία κορυφώθηκε με τον σχηματισμό της Ηνωμένης Αραβικής Δημοκρατίας με τη Συρία από το 1958 έως το 1961. Το 1962 ο Νάσερ ξεκίνησε μια σειρά από σημαντικές σοσιαλιστικές μεταρρυθμίσεις για τον εκσυγχρονισμό της Αιγύπτου. Από το 1963 οι υποστηρικτές του Νάσερ πήραν την εξουσία σε πολλές αραβικές χώρες αλλά ο ίδιος ο Νάσερ ενεπλάκη στον Εμφύλιο Πόλεμο της Βόρειας Υεμένης και αργότερα στον πολύ μεγαλύτερο Αραβικό Ψυχρό Πόλεμο. Ξεκίνησε την δεύτερη προεδρική του θητεία τον Μάρτιο του 1965, μετά την αποχώρηση των πολιτικών του αντιπάλων από την προεκλογική εκστρατεία. Μετά την ήττα της Αιγύπτου στον Πόλεμο των Έξι Ημερών με το Ισραήλ το 1967, ο Νάσερ παραιτήθηκε αλλά επέστρεψε στην εξουσία μετά από διαδηλώσεις που απαίτησαν την επαναφορά του στο αξίωμα. Μέχρι το 1968, ο Νάσερ είχε γίνει πρωθυπουργός, είχε συμμετάσχει στον πόλεμο απόκτησης της χαμένης επικράτειας, είχε αρχίσει μια διαδικασία μη πολιτικοποίησης του στρατού και είχε εκδόσει μια σειρά από μεταρρυθμίσεις για πολιτικό φιλελευθερισμό. Με το πέρας της Συνόδου Κορυφής του Αραβικού Συνδέσμου το 1970, ο Νάσερ υπέστη καρδιακή προσβολή και πέθανε. Η κηδεία του στο Κάιρο προκάλεσε μια έκρηξη θλίψης στον αραβικό κόσμο.

Ο Νάσερ παραμένει μια ηγετική μορφή στον αραβικό κόσμο, ιδιαίτερα για τις μεταρρυθμίσεις που έκανε για την κοινωνική δικαιοσύνη και την αραβική ενότητα, την πολιτική εκσυγχρονισμού και τις αντι-ιμπεριαλιστικές προσπάθειες. Η προεδρία του συνέπεσε με την αιγυπτιακή πολιτιστική έκρηξη και ξεκίνησε μεγάλα βιομηχανικά έργα, όπως το φράγμα του Ασουάν. Οι επικριτές του Νάσερ άσκησαν μια αρνητική κριτική απέναντι στον αυταρχισμό του, στις παραβιάσεις που έκανε στα ανθρώπινα δικαιώματα και στην κυριαρχία του στο στρατό όσον αφορά τα πολιτικά θεσμικά όργανα, εγκαθιστώντας ένα σχέδιο στρατιωτικής και δικτατορικής κυριαρχίας στην Αίγυπτο.
Μπορ

Σύμφωνα με τη Σκανδιναβική μυθολογία ο Μπορ (ισλανδικά: Bor, προφορά: "Πορ" /pɔːr/, αρχαία σκανδιναβικά: Borr, προφορά: "Μπορρ" /borː/) ήταν ο πατέρας του Οντίν, του Βε και του Βίλι. Μητέρα τους θεωρείται η γιγάντισσα Μπέστλα. Ο Μπορ ήταν ο γιος του γίγαντα Μπούρι ("Buri").

Ο Μπορ αναφέρεται στον τέταρτο στίχο του ποιήματος Βολούσπα της Ποιητικής Έντα και στο έκτο κεφάλαιο του "Gylfaginning"(αρχαία σκανδιναβικά: "Γκύλβαγκίννιγγ" [ˈɟʏlvaˌɟɪnːɪŋg], ​[ˈcɪlvaˌcɪnːiŋk]) της Νεώτερης Έντα του ιστορικού Σνόρρι Στούρλουσον. Καμία άλλη αναφορά για τον Μπορ δεν υπάρχει στην Ποιητική Έντα, ενώ στη Νεώτερη Έντα ο Οντίν μερικές φορές αναφέρεται ως "γιος του Μπορ", αλλά δεν υπάρχουν περισσότερες πληροφορίες σχετικά με αυτό.
Ο ρόλος της Μπορ στη μυθολογία δεν είναι σαφής και δεν υπάρχει καμία ένδειξη ότι λατρευόταν ως θεότητα.
Καραμπουρνάκι

μικρογραφία|Το Ακρωτήριο Μικρό Έμβολο από την Άνω Πόλη Θεσσαλονίκης
Καραμπουρνάκι ή Μικρό Καραμπουρνού ή Μικρό Έμβολο ονομάζεται ένα ακρωτήριο που βρίσκεται στην Καλαμαριά της Θεσσαλονίκης. Στην τοποθεσία γίνονται ανασκαφές σε προϊστορικό οικισμό από το Αριστοτέλειο Πανεπιστήμιο. 
To Καραμπουρνάκι ανακηρύχθηκε αρχαιολογικός χώρος από το 1989. To 1993 το Συμβούλιο της Επικρατείας το χαρακτήρισε περιοχή ιδιαίτερου φυσικού κάλλους. Στη μύτη του ακρωτηρίου του Μικρού Εμβόλου βρίσκεται το Κυβερνείο (ή "Παλατάκι", και συγκεκριμένα, απέναντι από το Στρατόπεδο Κόδρα.
Σιφ

Στην Σκανδιναβική μυθολογία η Σιφ ("Sif") είναι μια θεά του Εσίρ και σύζυγος του Θωρ.

Έχει χρυσα μαλλιά κατασκευασμένα από νάνους. Ως σύζυγος του θεού των θυελλών και της βροχής πιστεύαν πως βοηθούσε στην ανάπτυξη της σοδειάς και το χρώμα των μαλλιών της μπορεί να αντιπροσώπευε το ώριμο στάρι. Ο Λόκι σε μία από τις αταξίες του έκοψε τα μαλλιά της Σιφ, αλλά όταν το έμαθε ο Θωρ τον ανάγκασε να υποσχεθεί πως θα της φέρει χρυσά μαλλιά φτιαγμένα από τα σκοτεινά ξωτικά.
Έλληνες Καππαδόκες

Οι Έλληνες Καππαδόκες (τουρκικά: Kapadokyalı Rumlar) είναι κοινότητα με καταγωγή από την γεωγραφική περιοχή της Καππαδοκίας στην κεντρο-ανατολική Μικρά Ασία, περίπου η Επαρχία Νεβσεχίρ και οι γύρω επαρχίες της σύγχρονης Τουρκίας. Στην περιοχή της Καππαδοκίας υπήρχε συνεχής ελληνική παρουσία από την ελληνιστική περίοδο. Μετά την ελληνοτουρκική ανταλλαγή των πληθυσμών, τη δεκαετία του 1920, η πλειοψηφία των Ελλήνων Καππαδοκών εγκαταστάθηκε στην επικράτεια της σύγχρονης Ελλάδας. Σήμερα οι απόγονοί τους βρίσκονται σε όλη την Ελλάδα και την ελληνική διασπορά σε όλον τον κόσμο.
Σνότρα

Σύμφωνα με τη νεότερη Έντα η Σνότρα ("Snotra") είναι μία από τις Ασύνγιουρ (Ásynjur) της Σκανδιναβικής μυθολογίας.

Το όνομα της προέρχεται καθαρά από το επίθετο σνοτρ (snotr), που σημαίνει 'σοφός' ή 'αυτός που έχει χάρη'. Η "Έντα" δεν μας δίνει περισσότερες πληροφορίες:

:"Þrettánda Snotra, hon er vitr ok látprúð. Af hennar heiti er kallat snotr kona eða karlmaðr sá er vitr maðr er." 

:"Η δέκατη τρίτη (από τις Ασύνγιουρ) είναι η Σνότρα. Είναι σοφή και εύχαρις. Από το όνομά της ονομάζουμε τη σοφή γυναίκα ή άντρα snotr".


Κατηγορία:Σκανδιναβική μυθολογία
Εγκίρ

Στην Σκανδιναβική μυθολογία ο Εγκίρ (αρχαία σκανδιναβικά: Ægir, προφορά -"Αίγιρ"-) είναι ένας γίγαντας και ένας βασιλιάς της θάλασσας. Μάλλον ήταν προσωποποίηση της δύναμης του ωκεανού. Είναι επίσης γνωστός και από τις γιορτές που πρόσφερε στους θεούς.

Έχει εννέα κόρες μαζί με τη σύζυγό του, Ραν.
Χλιν

Στην Σκανδιναβική μυθολογία η Χλιν ("Hlín") είναι μία από τις τρεις υπηρέτριες της Φρίγκα, μαζί με τις Φούλα και Γκνα. Το όνομά της σημαίνει "προστάτης", και η Φρίγκα της ανέθεσε το καθήκον να προστατεύει τους ανθρώπους και να παρηγορεί τους θνητούς που πενθούν.
Νοττ

Στην Σκανδιναβική μυθολογία η Νοττ ("Nótt")είναι η προσωποποίηση της νύχτας. 

Με τον τελευταίο της σύζυγο, τον Ντέλινγκ, απέκτησε τον Νταγκρ (ημέρα). Ο Οντίν έδωσε στη μάνα και στον γιο από ένα άλογο και ένα άρμα στον καθένα με τα οποία διασχίζουν τον κόσμο κάθε 24 ώρες. Κάθε πρωί το άλογο της Νοττ, που λέγεται Χριμφάξι, δροσίζει τη γη με τον αφρό που πέφτει από το χαλινάρι του. Το άλογο του Νταγκρ λέγεται Σκινφάξι και η χαίτη του φωτίζει όλο τον ουρανό και τη γη.
Βε

Στη Σκανδιναβική μυθολογία ο Βε (αρχαία σκανδιναβικά: Vé, προφορά: "Ουέ") ήταν ένας από τους Εσίρ, γιος της Μπέστλα και του Μπορ, αδερφός του Βίλι και του Οντίν. Είναι γνωστός ως αυτός που έδωσε στην ανθρωπότητα τις δυνάμεις της ομιλίας και των εξωτερικών αισθήσεων. Μαζί με τον Βίλι κατασκεύασε το Υγκντράσιλ.
Νταγκρ

Στην Σκανδιναβική μυθολογία, ο Νταγκρ (Dagr, Dag στις σύγχρονες Σκανδιναβικές γλώσσες ή Dagur στα Ισλανδικά) ήταν ο θεός της ημέρας, γιος του Ντέλινγκ (θεός της αυγής) και της Νοττ (θεά της νύχτας).

Ο Νταγκρ, ο "Φωτεινός" και ο "Καθαρός", διασχίζει τον ουρανό με το άρμα του κάθε μέρα, το οποίο σέρνει το άλογο Σκινφάξι. Η χαίτη του Σκινφάξι φωτίζει τη γη και τον ουρανό.
Φορσέτι

Ο Φορσέτι ("Forseti") ("αυτός που προεδρεύει") είναι ο Εσίρ θεός της δικαιοσύνης, της ειρήνης, και της αλήθειας στη Σκανδιναβική μυθολογία. Είναι γιος του Μπαλντρ και της Νάννα. 

Ο Φορσέτι θεωρείτο ο σοφότερος και πιο εύγλωττος από τους θεούς του Άσγκαρντ. Ο Φορσέτι προέδρευε σε διαμάχες που επιλύονταν με μεσολάβηση. Καθισμένος στην αίθουσά του απένειμε δικαιοσύνη σε αυτούς που την έψαχναν και πιστευόταν πως μπορούσε πάντα να παρέχει μια λύση που όλα τα αντιμαχόμενα μέρη έβρισκαν ήδη. Όπως ο πατέρας του ο Μπαλντρ, ήταν κι αυτός ένας ευγενικός θεός που προωθούσε την ειρήνη έτσι ώστε όσοι κρίνονταν από αυτόν μπορούσαν να ζήσουν με ασφάλεια όσο τηρούσαν τις κρίσεις του. Ενέπνεε τόσο σεβασμό που μόνο οι πιο σοβαροί όρκοι εκστομίζονταν στο όνομά του.

Δεν αναφέρεται ως μαχητής στο Ράγκναροκ, έτσι υποτίθεται ότι ως θεός της ειρήνης μάλλον απείχε της μάχης.

Κατηγορία:Σκανδιναβική μυθολογία
Κατηγορία:Θεότητες της δικαιοσύνης
Άσγκαρντ

Ως Άσγκαρντ, επίσης Ασγάρδη (Asgård στα δανέζικα (Άσγκο) και τα νορβηγικά, Åsgard (Άσγκορ) στα σουηδικά, ή Ásgarðr (Άσγαρδρ) στα αρχαία σκανδιναβικά) είναι η κατοικία των θεών, των Εσίρ, στη Σκανδιναβική μυθολογία. Είναι χωριστό από τον τόπο κατοικίας των θνητών, τη Μιδγάρδη, αλλά και τον τόπο όπου κατοικούν οι Γίγαντες (Ουδγάρδη ή Γιοτουνχέιμ). το Άσγκαρντ είναι ένας από τους Εννέα Κόσμους και σπίτι των Εσίρ, του κυριότερου κλάδου θεοτήτων της σκανδιναβικής μυθολογίας.

Σύμφωνα με το ισλανδικό έπος "Gylfaginning", το οποίο πραγματεύεται τη δημιουργία και την καταστροφή του κόσμου των σκανδιναβικών θεών και πολλές άλλες πτυχές της σκανδιναβικής μυθολογίας, το Άσγκαρντ περιβάλλεται από ένα ημιτελές τείχος, που κατασκευάστηκε από έναν από τους Γίγαντες της φυλής Hrimthurs, ο οποίος ζήτησε ως πληρωμή τη θεά Φρέγια ως σύζυγο, τον ήλιο και το φεγγάρι. Η συμφωνία προϋπέθετε πως το χτίσιμο θα ολοκληρωνόταν σε έξι μήνες. Λίγο πριν τελειώσει η δουλειά, ο Λόκι, προκειμένου ν' αποφευχθεί η οδυνηρη πληρωμή, μεταμορφώθηκε σε φοράδα και παρέσυρε μακριά το μαγικό άλογο του γίγαντα, το Σβάδιλφαρι (Svaðilfari). Ο γίγαντας δεν μπόρεσε να ολοκληρώσει μόνος του την κατασκευή και έτσι η συμφωνία διαλύθηκε.

Στο Άσγκαρντ κυβερνούν ο θεός Όντιν και η σύζυγός του, Φριγκ. Ένα από τα πιο γνωστά μέρη της Ασγάρδης είναι η Βαλχάλλα.

Το Άσγκαρντ φυλάσσεται από τον θεό Χέιμνταλ στη γέφυρα του ουράνιου τόξου που την ενώνει με το Μίντγκαρντ.
ASCII

Ο κώδικας ASCII (, American Standard Code for Information Interchange, "Αμερικανικός Πρότυπος Κώδικας για Ανταλλαγή Πληροφοριών") είναι ένα κωδικοποιημένο σύνολο χαρακτήρων του λατινικού αλφάβητου όπως αυτό χρησιμοποιείται σήμερα στην Αγγλική γλώσσα και σε άλλες δυτικοευρωπαϊκές γλώσσες. Χρησιμοποιείται για αναπαράσταση κειμένου στους υπολογιστές, σε συσκευές τηλεπικοινωνίας, καθώς και σε άλλες συσκευές που δουλεύουν με κείμενο. Οι περισσότερες σύγχρονες κωδικοποιήσεις χαρακτήρων βασίζονται στον ASCII, αν και υποστηρίζουν πολύ περισσότερους χαρακτήρες.

Ιστορικά, ο ASCII αναπτύχθηκε από τηλεγραφικούς κώδικες. Η πρώτη εμπορική χρήση του ήταν ως κώδικας ενός τηλέτυπου επτά bit της Bell. Η δουλειά για τον ASCII ξεκίνησε επίσημα στις 6 Οκτωβρίου 1940, με την πρώτη συνάντηση της υποεπιτροπής X3.2 του Αμερικανικού Οργανισμού Τυποποίησης ("American Standards Association", ASA). Η πρώτη έκδοση δημοσιεύτηκε το 1963, μία μείζων αναθεώρηση το 1967, και η πλέον πρόσφατη ενημέρωση το 1986. Σε σύγκριση με τους παλαιότερους τηλεγραφικούς κώδικες, ο προτεινόμενος κώδικας της Bell και ο ASCII ήταν διατεταγμένοι για πιο άνετη ταξινόμηση (π.χ. αλφαβητική σειρά) καταλόγων ενώ είχαν χαρακτηριστικά και για άλλες συσκευές εκτός από τηλέτυπα.

Ο ASCII περιλαμβάνει ορισμούς για 128 χαρακτήρες: 33 είναι μη εκτυπώσιμοι χαρακτήρες ελέγχου (πλέον κατά κύριο λόγο παρωχημένοι) που επηρεάζουν το πως γίνεται οι επεξεργασία του κειμένου και των κενών, 94 είναι εκτυπώσιμοι χαρακτήρες, και το κενό που θεωρείται αόρατο γραφικό. Η πλέον κοινώς χρησιμοποιούμενη κωδικοποίηση χαρακτήρων στο διαδίκτυο ήταν η US-ASCII μέχρι τον Δεκέμβριο του 2007, οπότε ξεπεράστηκε από την κωδικοποίηση UTF-8.
Λυκαονία

thumb|250px|δεξιά|Τμήμα ιστορικού χάρτη της Μ. Ασίας που δείχνει την περιοχή της Λυκαονίας.
Η Λυκαονία ήταν αρχαία χώρα της Μικράς Ασίας. Αναφέρεται για πρώτη φορά από τον Ξενοφώντα, ενώ αργότερα στους Ρωμαϊκούς χρόνους παραχωρείται στους διάφορους τοπικούς πολιτικούς άρχοντες.

Το όνομα Λυκαονία το συναντάμε και στην Πελοπόννησο. Σύμφωνα με τον Διονύσιο τον Αλικαρνασσέα το αρχικό όνομα της Αρκαδίας ήταν Λυκαονία.
Παφλαγονία

thumb|350px|right|Ιστορικός χάρτης της Μ. Ασίας
Η Παφλαγονία ήταν χώρα της Μικράς Ασίας (αρχαιότερα η βόρεια Φρυγία) παρά το Βόρειο και κεντρικό τμήμα αυτής μεταξύ του Πόντου (Μικρά Καππαδοκία) προς Ανατολικά, της Βιθυνίας Δυτικά, του Ευξείνου πόντου προς Βορρά και της Φρυγίας προς Νότο που από τον 3ο αιώνα π.Χ. μετονομάστηκε σε Γαλατία από τους Γαλάτες που εγκαταστάθηκαν εκεί.

Διαρρέεται από τον Άλυ ποταμό (σημ. Kızılırmak) που αποτελεί και το φυσικό ανατολικό όριο της χώρας. Η Παφλαγονία είναι, στο μεγαλύτερο μέρος της, τραχιά ορεινή χώρα αλλά διαθέτει και εύφορες κοιλάδες με σημαντική παραγωγή φουντουκιών και φρούτων. Ήταν γνωστή από τους αρχαίους χρόνους για τα άλογα και τα μουλάρια της αλλά και για τη σιδηρουργία της, ενώ σημαντικές ελληνικές αποικίες είχαν ιδρυθεί στα παράλιά της, όπως η Σινώπη και η Άμαστρις.
Βορ

Στη Σκανδιναβική μυθολογία η Βορ ("Vor") είναι μια θεά των Εσίρ. Σύμφωνα με τον Σνόρρι Στούρλουσον είναι σοφή και σε συνεχή εγρήγορση και δεν της ξεφεύγει τίποτα.

Κατηγορία:Σκανδιναβική μυθολογία
Έιρ

Στην Σκανδιναβική μυθολογία η Έιρ (αρχαία σκανδιναβικά: Eir), που σημαίνει 'βοήθεια' ή 'έλεος', είναι μία θεά των Εσίρ. 

Γνώριζε τις φαρμακευτικές ιδιότητες των βοτάνων και ήταν ικανή να αναστηθεί. Στη Σκανδιναβία μόνο γυναίκες μπορούσαν να μάθουν την θεραπευτική τέχνη. 

Η Έιρ ήταν καλή φίλη της Φρίγκας.


Κατηγορία:Σκανδιναβική μυθολογία
Μάθημα ανατομίας του Δρ. Τουλπ

Το Μάθημα ανατομίας του Δρ. Τουλπ (ολλανδικά: "Anatomische les van Dr. Nicolaes Tulp") είναι ομαδικό πορτρέτο του Ρέμπραντ που βρίσκεται στο Mauritshuis ("Mauritshuis", Br. 403) στη Χάγη και θεωρείται ένα από τα θαύματα της ζωγραφικής τέχνης. Η ελαιογραφία φιλοτεχνήθηκε σε φυσικό μέγεθος το 1632 και αποτελεί ένα είδος ιστορικής καταγραφής των μαθημάτων ανατομίας που παραδόθηκαν τον Ιανουάριο του ίδιου έτους από τον καθηγητή ανατόμο Νικολάες Τουλπ.
Κασσιφόνη

Στην ελληνική μυθολογία η Κασσιφόνη, σύμφωνα με μία λιγότερο γνωστή παράδοση που αναφέρει ο Λυκόφρων, ήταν θυγατέρα του Οδυσσέα και της μάγισσας Κίρκης, όπως και ο Τηλέγονος. 

Στην παράδοση αυτή η Κασσιφόνη παντρεύτηκε τον Τηλέμαχο, τον οποίο και δολοφόνησε, επειδή είχε σκοτώσει τη μητέρα της.
Καστάλιος

Στην ελληνική μυθολογία ο Καστάλιος ήταν γιος της Νύμφης Κασταλίας και του Δελφού, του βασιλιά των Δελφών. Αδέρφια του Κασταλίου ήταν ο Πύθης και η Φημονόη, αλλά ο Καστάλιος ήταν αυτός που διαδέχθηκε τον πατέρα του στον θρόνο των Δελφών. Από τη μητέρα του ο Καστάλιος ήταν εγγονός του ποτάμιου θεού Αχελώου, ενώ από τον πατέρα του εγγονός του θεού Απόλλωνα ή του θεού Ποσειδώνα.
Κείσος

Στην ελληνική μυθολογία ο Κείσος ήταν ο μεγαλύτερος από τους γιους του Τημένου, βασιλιά του `Αργους. Σύμφωνα με τις τοπικές παραδόσεις ο Τήμενος παραμέρισε τον Κείσο και τα αδέλφια του και όρισε ως διάδοχό του τον γαμπρό του Δηιφόντη, σύζυγο της κόρης του Υρνηθούς. Ο Κείσος και οι αδελφοί του εξοργίσθηκαν και θέλησαν να σκοτώσουν τον πατέρα τους. Μετά από μία αποτυχημένη απόπειρα, ο Τήμενος τους εξόρισε. Αργότερα όμως φαίνεται ότι τουλάχιστον ο Κείσος επέστρεψε στο Άργος, καθώς αναφέρεται ότι διαδέχθηκε στον θρόνο τον Τήμενο. Ως παιδιά του Κείσου καταγράφονται οι Φλίας ο Θέστιος, Μήδωνας και Μάρωνας.
Καφείρα

Στην ελληνική μυθολογία με το όνομα Καφείρα αναφέρεται μία Ωκεανίδα, δηλαδή μία θυγατέρα του Ωκεανού. Μαζί με τους Τελχίνες η Καφείρα ανέθρεψε και μεγάλωσε στη Ρόδο τον μικρό Ποσειδώνα, τον μετέπειτα φοβερό θεό της θάλασσας, τον οποίο της είχε εμπιστευθεί η μητέρα του η Ρέα για να τον γλιτώσει από τον Κρόνο.
Κεβρήνας

Στην ελληνική μυθολογία ο Κεβρήνας (Κεβρήν) ή Κεβρηνός ήταν ποτάμιος θεός που αντιστοιχούσε σε κάποιο παραπόταμο του Σκαμάνδρου, στη Μικρά Ασία. Ο Κεβρήνας αναφέρεται ότι είχε δύο θυγατέρες: την Οινώνη, Νύμφη της Ίδης η οποία παντρεύτηκε τον Πάρι πριν αυτός απαγάγει την Ωραία Ελένη, και την Αστερόπη, η οποία παντρεύτηκε τον Αιακό.

Ο Κεβρήνας δεν αναφέρεται σε σχέση με την αρχαία πόλη Κεβρήνα, που ίσως πήρε το όνομά της από τον ποταμό.
Καύκωνας

Στην ελληνική μυθολογία με το όνομα Καύκωνας (Καύκων) είναι γνωστά τα παρακάτω δύο διαφορετικά πρόσωπα:
# Γιος του βασιλιά Λυκάονα, που έδωσε το όνομά του στους Καύκωνες. Σύμφωνα με μαρτυρία του Παυσανία ο τάφος του βρισκόταν στο Λέπρεο της Τριφυλίας και πάνω στον τάφο υπήρχε άγαλμα άνδρα που κρατούσε μία λύρα. Σε άλλη παράδοση αναφέρεται ότι κατά την ίδρυση της Μεγαλοπόλεως θυσίασαν στη Δήμητρα, στην Κόρη (Περσεφόνη) και στον Καύκωνα, πράγμα που σημαίνει ότι στην περιοχή αυτή ο Καύκωνας λατρευόταν ως ήρωας. Λεγόταν ότι ο Καύκωνας εμφανίσθηκε ως ιεροφάντης στον Επαμεινώνδα μέσα στη νύχτα και τον προέτρεψε να παραδώσει τη χώρα στους Μεσσηνίους. Με τον ίδιο τρόπο παρουσιάσθηκε και στον στρατηγό των Αργείων, τον Επιτέλη και του έδειξε το μέρος της Ιθώμης όπου είχε φυλαγμένο μέσα σε μια υδρία ένα έλασμα κασσιτέρου, πάνω στο οποίο είχε καταγραφεί η τελετή των Μυστηρίων των Μεγάλων Θεών. Κατά τον Αιλιανό ο Καύκων ήταν γιος του θεού Ποσειδώνα και της Αστυδάμειας.
# Γιος του Κελαινού και εγγονός του Αθηναίου Φλύου. Αυτός ο Καύκωνας καθιέρωσε πρώτος τα μυστήρια της Δήμητρας στη Μεσσηνία, όταν βασιλιάς ήταν ο Πολυκάων, γιος του Λέλεγα.
Κελτίνη

Στην ελληνική μυθολογία με το όνομα Κελτίνη αναφέρεται ένα από τα παράπλευρα πρόσωπα στον μύθο των βοδιών του Γηρυόνη, δηλαδή του ομώνυμου άθλου του Ηρακλή.

Η Κελτίνη ήταν κόρη του Βρεταννού. Επιστρέφοντας ο Ηρακλής από τον άθλο μαζί με τα βόδια του Γηρυόνη, έπεσε στην παγίδα της Κελτίνης, η οποία έκρυψε την αγέλη των βοδιών και υποσχέθηκε στον ήρωα να του τα επιστρέψει μόνο αν αυτός δεχόταν να έχει μια σεξουαλική επαφή μαζί της. Ο Ηρακλής δέχθηκε επειδή ήθελε τα βόδια γρήγορα, αλλά και επειδή η Κελτίνη ήταν όμορφη. Με τον τρόπο αυτό ο Ηρακλής έγινε πατέρας του Κελτού, που έδωσε το όνομά του στους Κέλτες.
Κέλμις

Στην ελληνική μυθολογία με το όνομα Κέλμις ή Σκέλμις είναι γνωστός ένας από τους Ιδαίους Δακτύλους στην παράδοση (μάλλον την αρχαιότερη) που αναφέρει ότι οι Δάκτυλοι ήταν τρεις: ο Κέλμις, ο Δαμναμενεύς και ο Άκμων, όλοι τους παντοδύναμοι μάγοι. Αυτοί οι μάγοι ήταν υπηρέτες της Αδράστειας, που πρώτοι άσκησαν την τέχνη του «πολυμήτιος» Ηφαίστου κατεργαζόμενοι με τη φωτιά το σίδερο και τον χαλκό. Ο Κέλμις συνδέεται ιδιαίτερα με την ανακάλυψη του σιδήρου.
Κελεύτορας

Στην ελληνική μυθολογία με το όνομα Κελεύτορας (Κελεύτωρ) είναι γνωστός ένας γιος του Αγρίου. Ο Κελεύτορας μαζί με τα αδέλφια του Θερσίτη, Λυκωπέα, Μελάνιππο, Ογχηστό και Πρόθοο, εξεστράτευσε εναντίον του θείου τους Οινέα, που ήταν βασιλιάς της Καλυδώνας, για να του πάρουν την εξουσία. Σκοτώθηκε από τον ήρωα Διομήδη, που ήταν εγγονός του Αγρίου.
Γκρίχενμπαϊσλ

Το Γκρίχενμπαϊσλ ("Griechenbeisl") είναι ένα παραδοσιακό Αυστριακό εστιατόριο στην Βιέννη. 

Πρωτοαναφέρεται στην ιστορία το 1447 και είναι το παλαιότερο εστιατόριο της πόλης. Το σημερινό του όνομα το απέκτησε αργότερα και σημαίνει «"Ελληνική ταβέρνα"» στην Αυστριακή διάλεκτο. 

Το εστιατόριο βρίσκεται κοντά στο Φλάισμαρκτ (Fleischmarkt, κρεαταγορά) μεταξύ μιας Ελληνορθόδοξης εκκλησίας και το Ελληνικό σοκάκι (Griechengasse) στην πρώην ελληνική γειτονιά της Βιέννης. Η εσωτερική αρχιτεκτονική του εστιατορίου είναι παραδοσιακά Αυστριακή όπως και τα γεύματα που προσφέρονται. Διάσημες προσωπικότητες έχουν επισκεφτεί το Griechenbeisl, όπως o Λούντβιχ βαν Μπετόβεν, o Φραντς Σούμπερτ, και o Ρίχαρντ Βάγκνερ.

Κατηγορία:Κτίρια και κατασκευές στην Βιέννη‎
Κεβριόνης

Στην ελληνική μυθολογία με το όνομα Κεβριόνης είναι γνωστός ένας νόθος γιος του Πριάμου, τον οποίο απέκτησε με μία δούλα. Ο Κεβριόνης σκοτώθηκε στον Τρωικό Πόλεμο από τον Πάτροκλο με μία μεγάλη πέτρα, με την οποία τον κτύπησε στο μέτωπο. Για την κατοχή του πτώματος του Κεβριόνη έλαβε χώρα σφοδρή μάχη. Σύμφωνα με την παράδοση που υιοθετεί η "Ιλιάδα", ο Κεβριόνης ήταν ο τελευταίος ηνίοχος του Έκτορα.
* Ο αστεροειδής 2363 Κεβριόνης (2363 Cebriones), που ανακαλύφθηκε το 1977 και ανήκει στην Τρωική Ομάδα, πήρε το όνομά του από το μυθικό αυτό πρόσωπο.
Κελαινώ

Στην ελληνική μυθολογία, με το όνομα Κελαινώ (από τη λέξη "κελαινός" = σκοτεινός, σκούρος) είναι γνωστά τα παρακάτω 4 πρόσωπα:

# Μία από τις Δαναΐδες, κόρη του Δαναού και της Κρινώς. Η Κελαινώ παντρεύτηκε τον Υπέρβιο, υιό του Αιγύπτου, τον οποίο σκότωσε κατά την πρώτη νύχτα του γάμου τους, όπως έπραξαν και οι άλλες 48 από τις αδελφές της. Σύμφωνα με μία άλλη εκδοχή όμως, είχε αποκτήσει ένα υιό με τον θεό Ποσειδώνα, τον Κέλαινο.
# Μία από τις επτά Πλειάδες, τις κόρες της Πλειόνης και του Άτλαντα. Σύμφωνα με μία άλλη παράδοση, η Κελαινώ ήταν κόρη του Εργέα. Αναφέρεται, συνήθως, ως σύζυγος του Ποσειδώνα, με τον οποίο απέκτησαν δύο τουλάχιστον υιούς, τον Λύκο και τον Νυκτέα. Κατά τον Ακέσανδρο, υιοί της Κελαινούς ήταν και οι Τρίτωνας και Ευρύπυλος. Τέλος, μία πολύ ασαφής και αμφιλεγόμενη παράδοση αναφέρει την Κελαινώ ως σύζυγο του Τιτάνα Προμηθέα και μητέρα από αυτόν του Λύκου και του Χιμαίρου.
# Κόρη του Υάμου, υιού του Λυκώρου, κατά μία εκδοχή μητέρα του Δελφού από τον θεό Απόλλωνα.
# Η μία από τις τρεις Άρπυιες (κατά τον Ησίοδο). Ο Αινείας την είχε συναντήσει στις Στροφάδες, όπου εκείνη του προφήτευε σχετικώς με τα επικείμενα ταξίδια του. 
# Μία από τις Αμαζόνες που σκοτώθηκε από τον Ηρακλή. Αναφέρεται από τον Διόδωρο τον Σικελιώτη (4.16.3).
Πόλυκαρπ Κους

Ο Πόλυκαρπ Κους ("Polykarp Kusch", 26 Ιανουαρίου 1911 – 20 Μαρτίου 1993) ήταν Γερμανοαμερικανός φυσικός. Το 1955 μοιράσθηκε το Βραβείο Νόμπελ Φυσικής με τον Γουίλις Λαμπ για τον ακριβή προσδιορισμό της μαγνητικής ροπής του ηλεκτρονίου και την ανακάλυψη ότι ήταν μεγαλύτερη από τη θεωρητικά προβλεπόμενη τιμή της, οδηγώντας έτσι στην ανάπτυξη της Κβαντικής Ηλεκτροδυναμικής.
Αγγλικανική Εκκλησία της Αυστραλίας

Η Αγγλικανική Εκκλησία της Αυστραλίας είναι μέλος της εκκλησιαστικής Αγγλικανικής Κοινωνίας και είναι το πολυπληθέστερο δόγμα στην Αυστραλία μετά την Ρωμαιοκαθολική Εκκλησία. Μέχρι το 1981 ονομαζόταν "Εκκλησία της Αγγλίας στην Αυστραλία και την Τασμανία".
Τουρκικός εθνικισμός

Ο Τουρκικός εθνικισμός αναφέρεται στην πολιτική ιδεολογία του εθνικισμού, όπως αναπτύσσεται στην Τουρκία. Εξελίχθηκε από τα μέσα του 19ου αιώνα και στις αρχές του 20ου αιώνα εδραιώθηκε ως πολιτική γραμμή από τον Μουσταφά Κεμάλ Ατατούρκ.
Πρωτομαγιά

Πρωτομαγιά ονομάζεται η πρώτη μέρα του Μαΐου και αποτελεί ημέρα εορτασμού της άνοιξης για πολλές χώρες του βόρειου ημισφαιρίου. Ο εορτασμός της έχει τις ρίζες του στις παγανιστικές εορτές του παρελθόντος, με πολλά από τα αρχαία έθιμα να επιβιώνουν μέχρι και σήμερα. Στην Ελλάδα εορτάζεται εθιμοτυπικά με τη δημιουργία στεφανιών από λουλούδια. Η σημασία της ημέρας της Πρωτομαγιάς για τους αρχαίους λαούς οφείλεται στο γεγονός πως ημερολογιακά (για το βόρειο ημισφαίριο) η πρώτη ημέρα του Μαΐου βρίσκεται ανάμεσα στην εαρινή ισημερία και το θερινό ηλιοστάσιο, τοποθετείται δηλαδή στην αρχή της άνοιξης.
Μπέρναρντ Κατς

Ο Μπέρναρντ Κατς ("Bernard Katz", 26 Μαρτίου 1911 – 20 Απριλίου 2003) ήταν Γερμανός ιατρός και βιοφυσικός, γνωστός για το έργο του στη φυσιολογία των νεύρων. Μοιράσθηκε το Βραβείο Νόμπελ Φυσιολογίας και Ιατρικής του 1970 με τον Γιούλιους Άξελροντ και τον Ουλφ φον Όιλερ.